Az Emberi Erőforrások Minisztériuma, az Oktatási Hivatal, a Magyar Felsőoktatási Akkreditációs Bizottság, a Felsőoktatási Tervezési Testület, a Magyar Rektori Konferencia közös

**Útmutatója**

**az alapképzési és mesterképzési szak, felsőoktatási szakképzés, valamint szakirány létesítésének új eljárásáról**

1. **Jogszabályi háttér**

A felsőoktatásról szóló 2011. évi CCIV. törvény (Nftv.) határozza meg a felsőoktatásban folyó képzés szerkezetét. Az Nftv. 3. § (1) bekezdése értelmében a felsőoktatás egymásra épülő, felsőfokú végzettségi szintet biztosító képzési ciklusai:

*a)* az alapképzés,

*b)* a mesterképzés,

*c)* a doktori képzés.

Az Nftv. 3. § (2) bekezdése értelmében az alap- és mesterképzést egymásra épülő ciklusokban, osztott képzésként, vagy jogszabályban meghatározott esetben osztatlan képzésként lehet megszervezni. A ciklusokra bontott, osztott és az osztatlan képzések szerkezetét a Kormány határozza meg.

Az Nftv. 3. § (3) bekezdése értelmében a felsőoktatás keretében – az (1) bekezdésben foglaltak mellett – felsőfokú végzettségi szintet nem biztosító képzésként

*a)* felsőoktatási szakképzés

*b)* szakirányú továbbképzés

is szervezhető.

Az Nftv. 15. §-a rendelkezik a felsőoktatási képzési rendszerben megszerezhető felsőfokú végzettségi szintekről és szakképzettségekről.

Az Nftv. 40. alcíme tartalmazza a felsőoktatási intézmények működéséhez kapcsolódó nyilvántartási feladatokat és eljárásokat. A képzések létesítéséről (majd az ezt követően engedélyezett indításokról) a közhiteles nyilvántartást vezető szerv az Oktatási Hivatal.

A felsőoktatásban szerezhető képesítések jegyzékéről és új képesítések jegyzékbe történő felvételéről szóló [139/2015. (VI. 9.) Korm. rendelet](http://njt.hu/cgi_bin/njt_doc.cgi?docid=176043) (a továbbiakban: kormányrendelet) hatályba lépésével a **felsőoktatási alapképzések, mesterképzések és a felsőoktatási szakképzések új jegyzékébe** **(felsőoktatási képesítési jegyzék) történő felvételének eljárása módosult**.

1. **Alapképzési vagy mesterképzési szak (és szakiránya) létesítése**

Az alapképzési vagy mesterképzési szak (és szakiránya) képesítési jegyzékbe történő felvételét kezdeményezhetik:

* felsőoktatási intézmény önállóan,
* felsőoktatási intézmények közösen,
* az oktatásért felelős miniszter,
* az államtudományi képzési terület képzései esetében kizárólag a felügyeletet gyakorló miniszter.

1. *Általános szabályok felsőoktatási intézmény(ek) általi kezdeményezés esetében (ide nem értve a nemzetközi közös képzés, a hitéleti képzési terület, valamint az államtudományi képzési terület képzései* *létesítésének esetét):*

1. **Elsőként be kell szerezni az oktatásért felelős miniszter előzetes jóváhagyását** az eljárás megindításához. Az előzetes jóváhagyás iránti kérelemhez csatolni kell a kezdeményezés megalapozottságát alátámasztó előzetes indokolást, a létesítési dokumentum tartalmi elemei közül a következők révén:

* az alapképzési vagy mesterképzési szak (szakirány) – Magyar Képesítési Keretrendszer szerinti besorolási szintleírással összhangban kidolgozott – képzési és kimeneti követelményeit,
* az alapképzési vagy mesterképzési szak létesítésének (szakirány) indokolását, különösen:
  + a szaklétesítés (szakiránylétesítés) társadalmi, munkaerő-piaci indokoltságát, figyelemmel a szakképzettség iránti országos és regionális munkaerő-piaci, gazdasági szükségletekre, a szakemberigény rövid távú előrejelzését a várható foglalkoztatási tendenciákra,
  + az esetleges nemzetközi kötelezettségvállalást, illetve a tudománypolitikai vagy kultúr- és oktatáspolitikai szempontokat,
  + a felsőoktatási képesítés tekintetében a nemzetközi tendenciák, a megvalósuló gyakorlat bemutatását, a létesítést megalapozó kutatásokat, a gazdasági szervezetekkel, intézményekkel való ez irányú együttműködést, valamint a nemzetközi képzési együttműködések irányait,
  + a szakképzettség MKKR szintbesorolására vonatkozó indokolását, figyelemmel a különböző végzettségi szintekre, a munkakör betöltésére, foglalkozás, tevékenység gyakorlására jogosító szakképesítések és szakképzettségek szerkezetére.

2. **Az oktatásért felelős miniszter** a létesítés ágazati indokoltsága és a képzéssel elérendő célhoz rendelt követelmények mérlegelése alapján **dönt** a létesítési eljárás megindításához szükséges jóváhagyás megadásáról.

3. Az oktatásért felelős miniszter előzetes jóváhagyását követően lehet **elkészíteni a teljes létesítési dokumentumot**, kiegészítve a fentieket az alábbiakkal:

* a szak (szakirány) képzési terület szerinti besorolási javaslata,
* a szakmai szervezetek és a munkaadók, valamint az ágazati szintű foglalkoztatásban érdekelt miniszter véleménye,
* pedagógus szakképzettséget adó szak létesítése esetén a szak (szakirány) és a szakképzettség, valamint a képzési és kimeneti követelmény és az abban meghatározott, a szakképzettség megszerzésével szerezhető tudás köznevelés rendszerében való szükségességének, a Nemzeti alaptantervvel való összhangjának bemutatása,
* alapképzési szak (alapképzési szak szakiránya) létesítése esetén a Magyar Rektori Konferencia képzési terület szakszerkezetének módosítására vonatkozó álláspontja,
* a szakképzettség várható foglalkoztatási területén illetékes országos gazdasági kamara, országos ágazati, szakmai kamara véleménye,
* a Felsőoktatási Tervezési Testület véleménye arról, hogy munkaerő-piaci, foglalkoztatási szempontból indokolt-e a szak felsőoktatási képesítési jegyzékbe történő felvétele,
* az alapképzési vagy mesterképzési szak (szakirány) képzési és kimeneti követelményeiről a felsőoktatási intézmény szenátusi döntésének hitelesített kivonata,
* a Magyar Felsőoktatási Akkreditációs Bizottság véleménye arról, hogy
  + a létesítési dokumentum szakmai véleményeire is figyelemmel, indokolt-e a szak létesítése,
  + a képzési és kimeneti követelmény alapján, a szakon a szakképzettség megszerzésével szerezhető tudás követelményei – a tudás, a képesség, attitűd, illetve az autonómia és felelősség jellemzői – megfelelnek-e az MKKR adott besorolási szintjén meghatározott minimális követelményeknek, és ez alapján a szakra meghatározott képzési és kimeneti követelmények – az oklevelek hazai és külföldi megfeleltethetőségét is figyelembe véve – várhatóan megfelelő színvonalú kibocsátást biztosítanak-e.

A létesítési dokumentum elkészítése, az egyes vélemények beszerzése a kezdeményező felsőoktatási intézmény(ek) feladata. Ezek beszerzésének annyiban van meghatározott sorrendje, hogy a Magyar Felsőoktatási Akkreditációs Bizottsághoz a véleményezők közül utolsóként kell benyújtani az anyagot, mivel neki a létesítési dokumentum szakmai véleményeire is figyelemmel kell kialakítania véleményét. Javasolt tehát első körben a szak (szakirány) létesítéséről a szakképzettség várható foglalkoztatási területén illetékes országos gazdasági kamara (ha van ilyen), országos ágazati, szakmai kamara (ha van ilyen), ennek hiányában szakmai szervezetek és munkaadók, valamint az ágazati szintű foglalkoztatásban érdekelt miniszter véleményét megkérni, amelyek alapján a megkérhető a testület véleménye.

4. A létesítési dokumentumot ezt követően **az Oktatási Hivatalhoz kell benyújtani**. Az Oktatási Hivatal megvizsgálja, hogy a létesítési dokumentum teljes-e. Hiányos dokumentum esetén hiánypótlásra hívja fel az intézmény(eke)t. Hiánytalan dokumentum esetén megküldi a miniszternek (részletesen ld. az V. pont alatt).

5. A felsőoktatási képesítési jegyzékbe történő felvétel kezdeményezéséről a miniszter a létesítési dokumentumban foglaltak mérlegelése alapján hoz döntést, amelynek során az teljes körűen felülvizsgálja az adott képzési terület képzési szerkezetét.

1. *Eltérő szabályok nemzetközi közös képzésre irányuló, felsőoktatási intézmény(ek) általi kezdeményezés esetében (ide nem értve a hitéleti képzési terület, valamint az államtudományi képzési terület képzései* *létesítésének esetét):*

1. Ez esetben is első **az oktatásért felelős miniszter előzetes jóváhagyásának beszerzése** az eljárás megindításához, azonban a kezdeményezés megalapozottságát alátámasztó előzetes indokoláshoz **nem kell csatolni** a szaklétesítés (szakiránylétesítés) társadalmi, munkaerő-piaci indokoltságát.

2. Ez esetben is az oktatásért felelős miniszter előzetes jóváhagyását követően lehet **elkészíteni a teljes létesítési dokumentumot**, melynek azonban kizárólag az alábbiak képezik részét:

* a szak (szakirány) képzési terület szerinti besorolási javaslata;
* az alapképzési vagy mesterképzési szak (szakirány) képzési és kimeneti követelményeiről a felsőoktatási intézmény szenátusi döntésének hitelesített kivonata.
* a Magyar Felsőoktatási Akkreditációs Bizottság véleménye\* arról, hogy
  + a létesítési dokumentum szakmai véleményeire is figyelemmel, indokolt-e a szak létesítése,
  + a képzési és kimeneti követelmény alapján, a szakon a szakképzettség megszerzésével szerezhető tudás követelményei – a tudás, a képesség, attitűd, illetve az autonómia és felelősség jellemzői – megfelelnek-e az MKKR adott besorolási szintjén meghatározott minimális követelményeknek, és ez alapján a szakra meghatározott képzési és kimeneti követelmények – az oklevelek hazai és külföldi megfeleltethetőségét is figyelembe véve – várhatóan megfelelő színvonalú kibocsátást biztosítanak-e.

*\*Fontos: a nemzetközi közös képzés esetében a Magyar Felsőoktatási Akkreditációs Bizottságtól a létesítés véleményezése mellett – a Magyar Felsőoktatási Akkreditációs Bizottság által meghatározottak szerint, a megfelelő dokumentumok benyújtásával – egyidejűleg az indítás véleményezése is kérhető, melyet a képzés indításának engedélyezésére és nyilvántartásba vételére irányuló eljárásban fel lehet használni.*

A létesítési dokumentum elkészítése ez esetben is a kezdeményező felsőoktatási intézmény(ek) feladata.

4. A létesítési dokumentumot ezt követően **az Oktatási Hivatalhoz kell benyújtani**. (részletesen ld. az V. pont alatt)

1. *Eltérő szabályok az oktatásért felelős miniszter általi kezdeményezés esetében:*

1. Ha a képzés (szakirány) és szakképzettség felsőoktatási képesítési jegyzékbe történő felvételét a miniszter kezdeményezi, akkor a képzési és kimeneti követelményekre **javaslatot kér a Felsőoktatási Tervezési Testülettől**.

2. A kidolgozott képzési és kimeneti követelmények megküldésével **a miniszter felhívja az Oktatási Hivatalt** a létesítési dokumentum részét képező további dokumentumok, vélemények beszerzésére.

1. *Eltérő szabályok az államtudományi képzési terület képzései esetében:*

1. Államtudományi képzési területen alapképzési vagy mesterképzési szak (szakirány) képesítési jegyzékbe történő felvételét **kizárólag a felügyeletet gyakorló miniszter kezdeményezheti**.

2. A felügyeletet gyakorló miniszter felhívására **a Nemzeti Közszolgálati Egyetem elkészíti** a létesítési dokumentumokat az alábbi tartalommal:

* az MKKR szerinti szintleírással összhangban kidolgozott képzési és kimeneti követelményeket,
* indokolást arra vonatkozóan, hogy a képzési és kimeneti követelmények összhangban állnak a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény 3. §-ában meghatározott képzési célokkal.

3. Az Nemzeti Közszolgálati Egyetem elkészíti a létesítési dokumentumokat, majd – a **felügyeletet gyakorló miniszter jóváhagyása esetén** – benyújtja azokat az Oktatási Hivatalhoz. A Hivatal ez esetben a felügyeletet gyakorló miniszter felé kezdeményezi a rendeleti módosítást (részletesen ld. az V. pont alatt)

1. *Eltérő szabályok a hitéleti képzési terület képzései esetében:*

A hitéleti képzések létesítési eljárásában a felsőoktatási intézmény az Oktatási Hivatalnak a következő dokumentumokat nyújtja be:

* a fenntartója előzetes hozzájárulását,
* a képzési és kimeneti követelményeket,
* a Magyar Felsőoktatási Akkreditációs Bizottság véleményét.

1. **Felsőoktatási szakképzés (és szakiránya) létesítése**

Felsőoktatási szakképzés (és szakiránya) képesítési jegyzékbe történő felvételét kezdeményezheti:

* felsőoktatási intézmény önállóan,
* gazdálkodó szervezet felsőoktatási intézménnyel együttműködve vagy
* az oktatásért felelős miniszter.

1. *Általános szabályok felsőoktatási intézmény általi kezdeményezés esetében*

1. **Elsőként be kell szerezni az oktatásért felelős miniszter előzetes jóváhagyását** az eljárás megindításához. Az előzetes jóváhagyás iránti kérelemhez csatolni kell a kezdeményezés megalapozottságát alátámasztó előzetes indokolást, a létesítési dokumentum tartalmi elemei közül a következők révén:

* a felsőoktatási szakképzésnek (szakiránynak) a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet 7. §-a szerinti formában és tartalommal - az MKKR szerinti besorolási szintleírással összhangban - kidolgozott képzési és kimeneti követelményeit,
* a felsőoktatási szakképzés létesítésének indokolását, különösen:
  + a felsőoktatási szakképzés munkaerő-piaci indokoltságát, figyelemmel a szakképzettség iránti országos és regionális munkaerő-piaci, gazdasági szükségletekre, a szakemberigény rövid távú előrejelzését a várható foglalkoztatási tendenciákra,
  + a felsőoktatási szakképzés célját, a képesítéssel legjellemzőbben betölthető munkakörök megnevezését, a szakképzettséggel ellátható tevékenységi kört, munkaterület leírását,
  + a felsőoktatási képesítés tekintetében az Országos Képesítési Jegyzékbe felvett képesítések szakmacsoporti rendszerének bemutatását.

2. **Az oktatásért** felelős miniszter a létesítés ágazati indokoltsága és a képzéssel elérendő célhoz rendelt követelmények mérlegelése alapján **dönt** a létesítési eljárás megindításához szükséges jóváhagyás megadásáról.

3. Az oktatásért felelős miniszter előzetes jóváhagyását követően lehet **elkészíteni a teljes létesítési dokumentumot**, kiegészítve a fentieket az alábbiakkal:

* a felsőoktatási szakképzés képzési terület szerinti besorolási javaslata,
* a felsőoktatási szakképzés képzési és kimeneti követelményeiről a felsőoktatási intézmény szenátusi döntésének hitelesített kivonata,
* a felsőoktatási szakképzés várható foglalkoztatási területén működő szakmai szervezetek és a munkaadók, az ágazati szintű foglalkoztatásban érdekelt miniszter véleménye a felsőoktatási szakképzés képesítési jegyzékbe történő felvételéről, valamint a képzési és kimeneti követelményekről, az abban meghatározott, a szakképzettség megszerzésével szerezhető tudás követelményeiről,
* az országos gazdasági kamara, országos ágazati, szakmai kamara véleménye,
* a Magyar Felsőoktatási Akkreditációs Bizottság véleménye arról, hogy a képzési és kimeneti követelmény alapján, a szakképzettség megszerzésével szerezhető tudás követelményei – a tudás, a képesség, attitűd, illetve az autonómia és felelősség jellemzői – megfelelnek-e az MKKR adott besorolási szintjén meghatározott minimális követelményeknek,
* a Felsőoktatási Tervezési Testület véleménye arról, hogy munkaerő-piaci, foglalkoztatási szempontból indokolt-e a felsőoktatási szakképzés képesítési jegyzékbe történő felvétele.

A létesítési dokumentum elkészítése, az egyes vélemények beszerzése a kezdeményező felsőoktatási intézmény(ek) feladata. Ezek beszerzésének nincs meghatározott sorrendje. Javasolt első körben a szak (szakirány) létesítéséről a szakképzettség várható foglalkoztatási területén illetékes országos gazdasági kamara, országos ágazati, szakmai kamara, a szakmai szervezetek és a munkaadók, valamint az ágazati szintű foglalkoztatásban érdekelt miniszter véleményét megkérni, amelyek alapján a következő dokumentumok benyújtásával kérhető meg az alábbi testületek véleménye.

4. A létesítési dokumentumot ezt követően **az Oktatási Hivatalhoz kell benyújtani** (részletesen ld. az V. pont alatt).

5. A felsőoktatási képesítési jegyzékbe történő felvétel kezdeményezéséről a miniszter a létesítési dokumentumban foglaltak mérlegelése alapján hoz döntést, amelynek során az teljes körűen felülvizsgálja az adott képzési terület képzési szerkezetét.

1. *Eltérő szabályok az oktatásért felelős miniszter általi kezdeményezés esetében:*

1. Ha a képzés (szakirány) és szakképzettség felsőoktatási képesítési jegyzékbe történő felvételét a miniszter kezdeményezi, akkor a képzési és kimeneti követelményekre **javaslatot kér a Felsőoktatási Tervezési Testülettől**.

2. A kidolgozott képzési és kimeneti követelmények megküldésével a miniszter **felhívja az Oktatási Hivatalt** a létesítési dokumentum részét képező további dokumentumok, vélemények beszerzésére.

1. **Az egyes vélemények beszerzéséhez a Felsőoktatási Tervezési Testület, a Magyar Rektori Konferencia, a Magyar Akkreditációs Bizottság a kormányrendelet rendelkezései alapján a következő anyagokat kéri:**

**Felsőoktatási Tervezési Testület**

* alap- és mesterképzés (szakirány) létesítése estén a kormányrendelet 6. § (2) bekezdés a), b), da) dc), de), f) pontjai szerinti dokumentumok,
* felsőoktatási szakképzés létesítése esetén a kormányrendelet 4. § (2) bekezdés a), b), c,) da), db), dc), e), f) pontjai szerinti dokumentumok.

**Magyar Rektori Konferencia**

* alapképzés (szakirány) létesítése estén a kormányrendelet 6. § (2) bekezdés a), b), c), d) pontjai szerinti dokumentumok.

**Magyar Felsőoktatási Akkreditációs Bizottság**

* alap- és mesterképzés (szakirány) létesítése estén a kormányrendelet 6. § (2) bekezdés a), b), c), db), dc) df), i) pontjai szerinti dokumentumok,
* felsőoktatási szakképzés létesítése esetén a 4. § (2) bekezdés a), b), c), db), dd) pontjai szerinti dokumentumok.

1. **Egyéb információk**

***1.* *A létesítési dokumentum részét képező további dokumentumok véleményezésében résztvevő testületek, szervezetek elérhetősége***

**Magyar Felsőoktatási Akkreditációs Bizottság**

dr Dávid Zsófia szakreferens

E-mail: david.zsofia@mab.hu

**Felsőoktatási Tervezési Testület**

**Dr Dezső Tamás elnök**

1122 Budapest, Maros utca 19-21.

[dezsot@caesar.elte.hu](mailto:dezsot@caesar.elte.hu)

dezso.tamás@btk.elte.hu.

geczi.monika@oh.gov.hu

**Magyar Rektori Konferencia**

Dr. Dubéczi Zoltán főtitkár

Dr. Heuer Orsolya jogtanácsos

Tel.: 06/70/932-4201

E-mail: mrk@mrk.hu

**Emberi Erőforrások Minisztériuma, Felsőoktatási Képzési Főosztály**

Jakabné dr. Szalai Krisztina főosztályvezető

Tel.: 795-4218

e-mail: krisztina.szalai.jakabne@emmi.gov.hu

dr. Rádli Katalin szakmai főtanácsadó

Tel.: 795-4427

e-mail: katalin.radli@emmi.gov.hu

**Oktatási Hivatal**

Felsőoktatási Nyilvántartási Főosztály Felsőoktatási Engedélyezési és Nyilvántartási Osztály

1122 Budapest, Maros utca 19-21. IV. emelet, tel.: (06-1) 477-3234, (06-1) 477-3207

Szervezeti egység vezetője: dr. Fekete Zsolt főosztályvezető-helyettes

Ügyintézők: az egyes felsőoktatási intézmények ügyintézők közötti megosztását [az alábbi táblázat](https://www.oktatas.hu/pub_bin/dload/felsooktatas/hatosagi/felsookt_regisztr_ugyintezok_FI.xls) tartalmazza.

***2. A létesítési kérelem benyújtása***

A felsőoktatási képesítési jegyzék módosításának kezdeményezésére 2017. januártól van ismét lehetőség. A felsőoktatási intézmény az oktatásért felelős miniszter a létesítési eljárás megindításához szükséges jóváhagyásának megadásáról ügyiratban kap értesítést. Ennek birtokában készítheti elő a felsőoktatási intézmény a létesítési dokumentumot.

A felsőoktatási intézmények által a létesítési dokumentumhoz megkért véleményeket az adott testület (a Magyar Rektori Konferencia, a Magyar Felsőoktatási Akkreditációs Bizottság, a Felsőoktatási Tervezési Testület) saját ügyrendje, eljárása szerint alakítja ki, foglalja írásba. Az országos gazdasági kamara, országos ágazati, szakmai kamara, a szakmai szervezet, ágazati szintű foglakoztatásban érintett minisztérium az ügyintézés szervezetre vonatkozó rendje szerint adhat véleményt.

Az oktatásért felelős miniszter által 2017 májusáig jóváhagyott létesítési eljárásokban a felsőoktatási intézmények részéről **a létesítési dokumentumok elkészítése folyamatos**, azzal hogy 2017-ben a felsőoktatásban szerezhető képesítések jegyzékéről és új képesítések jegyzékbe történő felvételéről szóló [139/2015. (VI. 9.) Korm. rendelet](http://njt.hu/cgi_bin/njt_doc.cgi?docid=176043) módosítása egy alkalommal, az év második felében vállalható az Emberi Erőforrások Minisztériuma előterjesztésében.

Az alapképzési és mesterképzési szak, felsőoktatási szakképzés, valamint szakirány létesítésének összeállított dokumentumát az Oktatási Hivatalhoz papír alapon, egy eredeti példányban kell benyújtani az alábbi helyek valamelyikén:

* postai úton: 1363 Budapest, Pf.19.
* személyesen: Oktatási Hivatal Központi Postázó (1055 Budapest, Szalay u. 10-14., földszint F53 szoba)

Emellett a kérelmet elektronikus úton is kérjük megküldeni az illetékes ügyintéző e-mail címére. (Az egyes felsőoktatási intézmények ügyintézők közötti megosztását [az alábbi táblázat](https://www.oktatas.hu/pub_bin/dload/felsooktatas/hatosagi/felsookt_regisztr_ugyintezok_FI.xls) tartalmazza.)

***3. Az eljárás időtartama***

1. *Általános (nem államtudományi képzési területi) képzések esetében:*

Az Oktatási Hivatal a beérkezéstől számított 8 napon belül ellenőrzi, hogy a létesítési dokumentum teljes körűen tartalmazza-e az előírt tartalmakat, és hiányos benyújtás esetén a felsőoktatási intézményt határidő tűzésével a létesítési dokumentum kiegészítésére hívja fel.

Hiánytalan létesítési dokumentum esetén, a létesítési dokumentum beérkezésétől számított 8 napon belül, illetve a kiegészítési felhívásban meghatározott határidő elteltével – a benyújtott, kiegészített létesítési dokumentum megküldésével – az oktatásért felelős miniszternél kezdeményezi az új képzés (szakirány) és szakképzettség képesítési jegyzékbe történő felvételét, valamint a képzési és kimeneti követelményeinek rendeletben történő kihirdetését.

1. *Az államtudományi képzési terület képzései esetében:*

Az Oktatási Hivatal a beérkezéstől számított 8 napon belül ellenőrzi, hogy a létesítési dokumentum teljes körűen tartalmazza-e az előírt tartalmakat, és hiányos benyújtás esetén a Nemzeti Közszolgálati Egyetemet határidő tűzésével a létesítési dokumentum kiegészítésére felhívja.

Hiánytalan létesítési dokumentum esetén, a létesítési dokumentum beérkezésétől számított 8 napon belül, illetve a kiegészítési felhívásban meghatározott határidő elteltével – a benyújtott, kiegészített létesítési dokumentum megküldésével – az Oktatási Hivatal a közigazgatás-fejlesztésért felelős miniszternél kezdeményezi az új alapképzési és mesterképzési szak és szakképzettség képesítési jegyzékbe történő felvételét, valamint a képzési és kimeneti követelményeinek rendeletben történő kihirdetését.

***4. Az eljárás költségei***

Tekintettel arra, hogy az eljárás nem hatósági eljárás, nincsen igazgatási szolgáltatási díj.

***5. A kérelmek elbírálása***

A jogszabályoknak megfelelő tartalmú létesítési dokumentumot az Oktatási Hivatal megküldi az illetékes miniszternek, ezáltal kezdeményezi az új alapképzési vagy mesterképzési szak, valamint alapképzési vagy mesterképzési szak szakirányának képesítési jegyzékbe történő felvételét, valamint a képzési és kimeneti követelményeinek rendeletben történő kiadását. A képzési és kimeneti követelmények közzétételét követően az új szak (szakirány) bekerül a felsőoktatási információs rendszerbe (FIR).

A létesíteni kérelmezett szak (szakirány) indítására vonatkozó kérelem benyújtására csak akkor kerülhet sor, ha a szakot (szakirányt) a képesítési jegyzékbe felvették, valamint annak képzési és kimeneti követelményeit rendeletben közzétették.

A szak (szakirány) szakjegyzékbe történő felvétele szükséges, de önmagában nem elégséges feltétel a szak (szakirány) tényleges indításához. Szükséges – az Nftv. 67. § (3) bekezdése, valamint a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV. 9.) Korm. rendelet 18-21. §-ai alapján – a szak (szakirány) indításának nyilvántartásba vételére irányuló hatósági eljárást kezdeményezni az Oktatási Hivatalnál (tájékoztatók [itt](https://www.oktatas.hu/felsooktatas/hatosagi_ugyintezes/intezmenyi_kepzesek_adatai/alap_es_mesterkepzes) és [itt](https://www.oktatas.hu/felsooktatas/hatosagi_ugyintezes/intezmenyi_kepzesek_adatai/felsoktatasi_szakkepzes_letesitese) találhatók), majd – sikeres képzésindítási regisztráció esetén – a szakot (szakirányt) a felsőoktatási felvételi eljárási szabályoknak megfelelően meghirdetni, továbbá a működési engedélyben hallgatói létszámmal kell rendelkezni az adott képzési helyre, képzési területre, nyelvre és munkarendre.